b'\n_START_ARTICLE_\nHOTOL\n_START_PARAGRAPH_\nHOTOL, (ang. Horizontal Take-Off and Landing), je bil britanski koncept vesoljskega plovila, ki bi uporabljal atomsferski zrak za pogon motorjev za del svojega leta. Pri na\xc4\x8drtovanju sta sodelovala Rolls-Royce in British Aerospace._NEWLINE_Dizajniran je bil kot plovilo z eno stopnjo do orbite (SSTO) in bi se ga lahko uprabilo ve\xc4\x8dkrat. Poganjal ga bi motor RB545 "Swallow", ki naj bi ga razvil Rolls-Royce. Gorivo za motor bi bil teko\xc4\x8di vodik in teko\xc4\x8di kisik (LH2/LOX). Motor bi prav tako uporabljal zrak med letom skozi atmosfero in tako ob\xc4\x8dutno zmanj\xc5\xa1al potrebno koli\xc4\x8dino oksidatorja in pove\xc4\x8dal efektivnost._NEWLINE_Pri klasi\xc4\x8dnih raketah je ve\xc4\x8dina te\xc5\xbee gorivo in oksidator. Zato bi bil HOTOL ob\xc4\x8dutno manj\xc5\xa1i in la\xc5\xbeji. Velikost bi bila primerljiva z velikostjo potni\xc5\xa1kega letala McDonnell Douglas DC-9._NEWLINE_HOTOL bi bil 63 metov dolg, 12,8 metra visok, premer trupa 7 metrov in razpon kril 28,3 metra. Brezpilotno plovilo bi lahko vtirilo 7-8 ton v NZO na vi\xc5\xa1ino orbite 300 kilometrov. Vzletel bi iz letali\xc5\xa1ke steze, pri vzletu bi mu pomagala majhen raketni motor, ki bi ga potisnil do "delovne" hitrsoti. Motor bi do vi\xc5\xa1ine 26-32 kilometrov deloval kot reaktivni motor in se potem spremenil v raketnegaega. Ko bi dosegel orbito, bi ponovno vstopil v atmosfero in pristal na letali\xc5\xa1\xc4\x8du z najmanj 1500 metrov dolgo stezo. HOTOL bi bil povsem samodejen, kasnej\xc5\xa1e verzija naj bi imele tudi pilota._NEWLINE_Idejo za HOTOL je imel raketni in\xc5\xbeenir Alan Bond._NEWLINE_Leta 1988 je vlada preklicala financiranje, ker je imel program aerodinami\xc4\x8dne in druge tehni\xc4\x8dne probleme._NEWLINE_Cenej\xc5\xa1ja verzija Innterim HOTOL ali HOTOL 2 bi bil izstreljen v zraku iz nosilnega letala Antonov An-225, kar so tudi pozneje preklicali.'